།བྱམས་ཆེན་ཆོས་རྗེ་ཤཱཀྱ་ཡེ་ཤེས་དཔལ་བཟང་པོའི་རྣམ་ཐར།
༄༅། །བྱམས་ཆེན་ཆོས་རྗེ་ཤཱཀྱ་ཡེ་ཤེས་དཔལ་
བཟང་པོའི་རྣམ་པར་ཐར་པ་མདོར་
བསྡུས་བཞུགས་སོ། །
པྲ་ཏི་རིན་ཆེན་དོན་གྲུབ་ཀྱིས་མཛད།
༄༅། །ན་མོ་གུ་རུ་བྷྱཿབྱམས་བརྩེའི་ཟླ་ཡུལ་ལན་བརྒྱར་བསྲུབས་པ་ལས། །
ལེགས་ཐོན་དབང་ཕྱོགས་གོང་མའི་རྒྱལ་ཁབ་མཐར།
།ཤཱཀྱའི་ལུང་རྟོགས་
དཀྱིལ་འཁོར་རྫོགས་པ་ཡི། །ཡེ་ཤེས་རྣམ་དཀར་འོད་བརྒྱས་འགེངས་ཁྱོད་རྒྱལ། །
གང་དེའི་རྣམ་ཐར་ཀུན་མཁྱེན་ཛནྡྷུའི། །ལྟོ་བ་ལས་གཞན་ཚུར་མཐོང་ཀཪྵ་
ཊའི། །མགྲིན་པར་ཟེགས་མ་ཙམ་ཡང་ཆུད་དཀའ་མོད། །འོན་ཀྱང་དད་པས་
ཉུང་ཞིག་འདིར་གསལ་བྱ། །བསྐལ་བཟང་རྣམ་འདྲེན་བཞི་པའི་འཁོར་གྱི་
དབུས། །འཇིགས་མེད་གདོང་ལྔའི་དབྱངས་ཅན་གཙུག་རྒྱན་ཉིད། །སླར་ཡང་
ཐུབ་པའི་བརྟུལ་ཤུགས་ཀྱིས་དྲངས་ཏེ། །ལྗོངས་འདིའི་འགྲོ་བའི་དཔལ་དུ་གྱུར་
པ་ནི། །སྐྱིད་ཤོད་གུང་ཐང་ཀུན་བཟོད་ཐིག་ལེ་རུ། །ཤཱཀྱའི་བསྟན་པའི་དཀྱིལ་
འཁོར་རྫོགས་པ་ཡི། །ཡེ་ཤེས་འོད་སྟོང་འབར་བའི་ཉི་མ་ཁྱོད། །ཤར་ཚེ་འགྲོ་
འདིའི་རྨོངས་མུན་ཀུན་ནས་བཅོམ། །སྙིགས་མའི་མགོན་པོ་ཀུན་མཁྱེན་ཙོང་ཁ་
པའི། །གྲངས་མེད་སྲས་ཀྱི་དབུས་ན་ལུང་རྟོགས་ཀྱིས། །མངོན་པར་མཐོ་བའི་
རི་དབང་ལྟར་གྱུར་ཚེ། །རྣམ་དཔྱོད་ཕུལ་བྱུང་མཆོག་གི་མཁས་པར་བསྔགས། །
ཁྱད་པར་བསྟན་པའི་འཁོར་ལོ་ངུར་སྨྲིག་ཅན། །དབེན་གནས་ཆོས་སྡིངས་ལོ་
གསུམ་བཞུགས་པ་ཡི། །བར་མ་ཕག་ལོར་ཤར་ཕྱོགས་ས་དབང་གིས། །སྤྱན་
217

༄༅། །དཔེ་རྒྱུན་དཀོན་པོའི་རྣམ་ཐར་ཕྱོགས་བསྒྲིགས་དམ་པའི་བཤུལ་ལམ།
འདྲེན་བྱུང་ཚེ་རྒྱལ་བ་གཉིས་པ་ཡིས། །ཁྱོད་ཀྱི་སྨོན་ལམ་རྒྱ་མཚོའི་མཐུ་དཔལ་
ལས། །ཕྱོགས་དེར་ཐུབ་བསྟན་བསིལ་སྦྱིན་འཆར་གཟིགས་ནས། །བསྟན་
འགྲོའི་དཔལ་དུ་ཕྱོགས་དེར་ཁྱོད་འགྱུར་ཞེས། །དགྱེས་བཞིན་དྲི་མེད་བཀའ་
ཡིས་ལན་བརྒྱར་བསྔགས། །གང་གིས་དབུལ་སེལ་རྨུགས་འཛིན་དབང་པོ་ཡང་། །
ཁྱོད་ཀྱི་འཕྲིན་ལས་བསྒྲུབ་པར་བཀའ་བསྒོས་ཚེ། །གཡོ་མེད་དམ་བཅས་མངོན་
སུམ་ཞལ་བཞེས་ཏེ། །ཁྱོད་དང་འགྲོགས་པ་ཙན་དན་དྲི་བཞིན་གྱུར། །དེ་ཚེ་
ཁྱོད་ཀྱིས་སྙིང་སྟོབས་རྡོ་རྗེའི་གོ །གཅིག་ཏུ་བསྒོས་ནས་བླ་མེད་རྒྱུད་ཆེན་གྱི། །
བཤད་སྲོལ་འཛུགས་དང་གདན་ས་བཅུ་འདེབས་ཞེས། །ཞལ་བཞེས་སྟོང
གཙུག་གི་ནོར་བུར་བྱོན། །དེ་ཚེ་ཁྱོད་ཀྱི་མཁྱེན་པའི་ལྷ་ལམ་ཀུན། །ཐུགས་རྗེའི་
སྤྲིན་གྱིས་བཀང་སྟེ་མི་ཟད་པའི། །རྫུ་འཕྲུལ་ནུས་པ་དམ་ཆོས་ཟབ་མོའི་ཆར། །
ཕབ་ནས་དཔོན་འབངས་ཡང་དག་ལམ་ལ་བཀོད། །སྔོན་གྱི་ཞལ་བཞེས་དམ་
བཅའ་རྗེས་དྲན་ཏེ། །མཆོད་ཡོན་ཟུང་གིས་རི་བོ་རྩེ་ལྔ་ལ། །དགོན་ཆེན་དྲུག་
དང་མེ་ཏོག་ལྡུམ་ར་དང་། །ཉེ་བར་ཧ་ཡན་སི་ཞེས་བྱ་བ་བཏབ། །ཐུབ་བསྟན་
ཟེར་སྟོང་ཅན་གྱི་སྣང་བ་ཡིས། །ཤར་ཕྱོགས་ཆུ་མཐོངས་ཕ་མཐའ་ཀུན་བཀང་
སྟེ། །ཕྱོགས་དེའི་ཡིད་ཅན་པདྨ་གཞོན་ནུའི་འདབ། །རྨོངས་པའི་ཟུམ་པ་
འབྱེད་མཁས་ཁྱོད་ལས་སུ། །ཁྱད་པར་སྒྱུ་འཕྲུལ་སྲས་པོའི་ལུང་རྟོགས་ཀྱི། །
འོད་མཚོའི་ཉིང་ཁུ་རྒྱལ་བ་གཉིས་པའི་བསྟན། །དབང་ཕྱོགས་ཡུལ་དེར་འབྱེད་
པའི་ཤིང་རྟ་ཆེ། །ཁྱོད་ཀྱི་མཛད་པའི་ཆུ་གཏེར་སུ་ཡིས་དཔག །དེ་ཕྱིར་སྟོང་
ཁུན་ས་དབང་མཚུངས་བྲལ་དེས། །འཕྲིན་ལས་སྣ་ཚོགས་མཁས་ཤིང་གསལ་བ་
དང་། །ཆོས་ཉིད་དམ་པ་མཆོག་ཏུ་རྒྱལ་བ་དང༌། །ཤེས་རབ་རྣམ་དག་སྣང་བ་
ཆེན་པོ་དང་། །ཀུན་ཏུ་ཁྱབ་ཅིང་རྒྱལ་ཁམས་སྐྱོབ་པ་དང་། །བསྟན་པ་རྒྱས་
མཛད་རབ་ཏུ་དགེ་བ་དང་། །བྱམས་ཆེན་ཆོས་ཀྱི་རྒྱལ་པོ་བྱ་བ་སོགས། །
218

༄༅། །བྱམས་ཆེན་ཆོས་རྗེ་ཤཱཀྱ་ཡེ་ཤེས་དཔལ་བཟང་པོའི་རྣམ་ཐར།
མཚན་གསོལ་འགྲན་ཟླ་བྲལ་བའི་བླ་མ་བསྔགས། །དེ་ཚེ་ཆོས་སྦྱིན་ཟད་པ་མེད་
པའི་ཆེད། །དྲི་མེད་བཀའ་འགྱུར་ཡོངས་སུ་རྫོགས་པའི་སྤར། །ཐོག་མར་
བསྐྲུན་ཏེ་ཤར་ཕྱོགས་མཚོ་མཐའི་བར། །རྒྱལ་བསྟན་ཟླ་བའི་འོད་ཀྱིས་དཀར་
པོར་མཛད། །སླར་ཡང་ཁྱོད་ཉིད་དགེ་བར་དབུས་སུ་ཕེབས། །རྒྱལ་བ་གཉིས་
པ་དབེན་གནས་ཆོས་སྡིངས་སུ། །མཐའ་ཡས་གདུལ་བྱར་ཆོས་འཁོར་བསྐོར་བ་
།འཛམ་གླིང་མཁས་པའི་བསྟི་
ཡི། །ཞབས་ཏོག་རྒྱ་ཆེན་བསྒྲུབས་ཏེ་དགྱེས་པར་མཛད། །ས་མོ་ཕག་ལོར་རྒྱལ་
ཀུན་མཁྱེན་པའི་གཏེར། །གཅིག་གྱུར་འཇམ་མགོན་བླ་མ་ཙོང་ཁ་པར། །ཞལ་
བཀོད་ཞུས་ནས་ཐེག་ཆེན་བཤད་སྒྲུབ་གླིང་།
གནས་མཆོག་འདི་བསྐྲུན། །ལྷག་པར་གངས་རིའི་ཕྲེང་ལྡན་ལྗོངས་འདི་ན། །
སྔགས་ཀྱི་འཆད་ཉན་རྣམ་པར་དག་པའི་བསྟན། །ཀུན་ནས་ནུབ་སྟེ་ཡུན་རིང་
ལོན་གྱུར་པ། །རྒྱལ་བ་གཉིས་པས་ཉིན་མོར་མཛད་མོད་ཀྱང་། །སྔོན་ཆད་
འཆད་ཉན་གཞི་འཛུགས་མ་བྱུང་བས།
།དེ་ལྟའི་གཞི་འཛུགས་བྱུང་ན་ཅི་མ་
རུང༌། །དགོངས་ཏེ་ལྷག་བསམ་ཤེལ་གྱི་ལྕུག་ཕྲན་གྱིས། །རྒྱལ་བ་གཉིས་པའི་
སྙན་གྱི་རྔ་ཆེན་བསྐུལ། །དེ་ཚེ་འཇམ་དབྱངས་ངུར་སྨིག་ཟློས་གར་མཁན། །
ཞལ་ཁྱིམ་འཛུམ་གྱི་ཕྲེང་བས་མངོན་པར་བརྒྱན། །ཁྱོད་ཐུགས་བུམ་པ་ཐུགས་
རྗེའི་བདུད་རྩིས་བཀང༌། །བརྒྱ་ཕྲག་དུ་མའི་བསྟོད་པའི་ཕྲེང་བས་བསྔགས། །
རྣམ་དག་འདུལ་ཁྲིམས་ནོར་འཛིན་ལ་བརྟེན་ནས། །གསང་བདེའི་འཆད་ཉན་
ཡོངས་འདུ་རྒྱས་བྱེད་པའི། །རྒྱུད་ཀྱི་རྒྱལ་པོ་གཉིས་ཀྱི་དབུ་ནས་ཀྱང་། །ཆོས་
ཐུན་རེ་གསུངས་ཕྱོགས་ཀུན་དགེ་བར་མཛད། །སྔོན་ནས་འཇམ་མགོན་བླ་མའི་
བཀའ་སྩལ་གྱིས། ཁྱོད་ཀྱི་གཙུག་ཏུ་མི་ཕྱེད་དམ་བཅིངས་ཏེ། །ལྗོངས་འདིར་
གསང་ཆེན་སྔགས་ཀྱི་རྒྱུད་སྡེ་ལ། །རྣམ་དག་འཆད་ཉན་ཀུན་ནས་ནུབ་གྱུར་པ།།
རྒྱལ་བ་གཉིས་པས་ཉིན་མོར་མཛད་པ་གང༌། །འཕེལ་ཕྱིར་རྣམ་དག་འདུལ་

219

།དཔེ་རྒྱུན་དཀོན་པོའི་རྣམ་ཐར་ཕྱོགས་བསྒྲིགས་དམ་པའི་བཤུལ་ལམ།
ཁྲིམས་ལ་བརྟེན་ནས། །གསང་བདེའི་འཆད་ཉན་ཚུགས་པའི་གཞི་རྟེན་ཕུལ། །
དེ་ཚེ་རྒྱུད་ཀྱི་གྲྭ་ཚང་ཞལ་བཀོད་དང༌། །ལྷན་ཅིག་སེམས་དཔའ་ཆེན་པོ་དར་
མ་བཟང་། །ཐེག་ཆེན་གླིང་གི་མཁན་པོར་མངའ་གསོལ་ཞིང་། །གནས་དེར་
རྟེན་འབྲེལ་སྒྲིག་ཕྱིར་གསོ་སྦྱོང་མཛད།
།རྒྱུད་ཀྱི་རྒྱལ་པོའི་ནང་ནས་ཐུན་རེ་
གསུངས། །གཞན་ཡང་ཁྱོད་ཀྱི་སྨོན་ལམ་ཐུགས་རྗེ་ལས། །རིམ་པར་སེམས་
དཔའ་ཆེན་པོ་ཤེར་བཟང་གིས། །ཆབ་མདོ་བྱམས་པ་གླིང་གི་ཆོས་སྡེ་བཏབ། །
བརྟན་སངས་རྒྱས་གྲགས་པ་ཡིས། །ཕུ་ལུང་དགོན་པར་རི་བོ་དགེ་ལྡན་པའི། །
མཚུངས་མེད་རྒྱལ་མཚན་བཟང་པོའི་ཞལ་བཀོད་ལ།
དྲི་མེད་འཆད་ཉན་གསར་དུ་བཙུགས་པ་ལས།
།བརྟེན་ནས་གནས་
།རིམ་པར་སྤོ་བོ་ཆབ་མདོ་
བྱམས་པ་གླིང་། །ཞེས་བྱའི་སྔོན་མེད་ཆོས་སྡེ་ཆེན་པོ་བྱུང༌། ཆོས་སྡིངས་དབེན་
པར་ཆོས་འཁོར་བསྐོར་བའི་དུས། །རྒྱུད་ཀྱི་གཞི་རྟེན་ཕུལ་བ་ལ་བརྟེན་ནས།
མཚུངས་མེད་རྗེ་བཙུན་ཤེས་རབ་སེང་གེ་ཡིས།
།སྲད་རྒྱུད་སྨད་རྒྱུད་གྲྭ་ཚང་
རྣམ་གཉིས་བཙུགས། །མདོ་ཡི་འཆད་ཉན་དར་བའི་གྲྭ་ཚང་ཡང་། །གསང་
ཕུར་མཐོང་སྨོན་གྲྭ་ཚང་ཞེས་བྱ་དང༌། །གཙང་དུའང་གྲྭ་ཚང་ཆེན་པོ་འཛུགས་
མཛད་པ། །ད་ལྟ་བཀྲ་ཤིས་ལྷུན་པོར་ཡོད་ཅེས་ཐོས། །སླར་ཡང་ཤར་ཕྱོགས་
འགྲོ་བའི་བསོད་ནམས་ཀྱི། །ཤིང་རྟས་ཁྱོད་སྐུའི་ཉི་མ་རབ་དྲངས་ཏེ། །ཐུབ་
བསྟན་སྤྱི་དང་རྒྱལ་བ་གཉིས་པ་ཡིས། །ལེགས་གསུངས་འདབ་བརྒྱ་ཕྱོགས་དེར་
བཞད་པའི་ཆེད། །གོང་མའི་རྒྱལ་ཁབ་མཁའ་ལ་མངོན་སུམ་བྱོན། །དེ་ཚེ་ཏ་
མིང་རྒྱལ་པོ་ཞིང་གཞན་དུ། །གཤེགས་ཀྱང་དེ་སྲས་ཟོན་ལྡེ་རྒྱལ་པོ་ཡི། །གཙུག་
ན་ནོར་བཞིན་གུས་པས་ལྷག་པར་མཆོད། །གཞན་དོན་འཕྲིན་ལས་མུན་སེལ་
སྟོང་ཕྲག་གིས། །ཕྱོགས་དེའི་རྒུད་པའི་སྨག་རུམ་མ་ལུས་བཅོམ། །སྙན་གྲགས་
མཐའ་མེད་ལྷ་ཡི་རྔ་བོ་ཆེས། །རིས་མེད་སྐྱེ་རྒུའི་རྣ་བར་བདུད་རྩི་སྦྱིན། །དེ་
220

༄༅། །བྱམས་ཆེན་ཆོས་རྗེ་ཤཱཀྱ་ཡེ་ཤེས་དཔལ་བཟང་པོའི་རྣམ་ཐར།
ནས་གདུལ་བྱའི་རྟག་འཛིན་གཞོམ་པའི་སླད། །མཛོ་མོ་མཁར་དུ་ཕེབས་པའི་
མོད་ཉིད་ལ། །གང་སྐུ་མིག་གི་བདུད་རྩིའི་ཆུ་ཁུར་ཅན། །ཆོས་སྐུའི་འཆི་མེད་
ལམ་གྱི་དབྱིངས་སུ་བསྡུས། །གྲངས་མེད་བསོད་ནམས་ཞིང་གྱུར་སྐུ་ཡི་གདུང་། །
འགྲོ་བའི་མཆོད་སྡོང་མཆོག་དེ་སྤྱན་དྲངས་པས། །ཡུལ་དེར་སྔོན་མེད་ཆོས་སྡེ་
ཆེན་པོ་བཏབ། །གཞན་དོན་མཁའ་ཁྱབ་ངང་ནས་གནས་དེར་བཞུགས། །གང་
དག་གསུང་གི་བདུད་རྩིས་ཉེར་སྨིན་པའི། །རྣམ་དཔྱོད་ལུས་བཟང་རྒྱས་པའི་
སློབ་མའི་ཚོགས། །གྲངས་མེད་རྒྱུ་སྐར་ལྟ་བུ་བརྗོད་དཀའ་ཞིང་། །དེ་རྣམས་
ནང་ནས་ཆོས་རྗེ་ཨ་མོ་གྷ། །བསོད་ནམས་ཤེས་རབ་ཅེས་པ་རྣམ་གཉིས་ཀྱིས། །
ཟོན་ལྡེ་རྒྱལ་པོའི་ཏཱི་ཤྲི་མཛད་པ་ལས། །ལུགས་གཉིས་འཕྲིན་ལས་མཆོད་ཡོན་
སྔ་མ་ལས། །ཕན་ཚུན་འགྲན་པ་བཞིན་དུ་གྱུར་པ་ཡིན། །འདི་གསུམ་རིང་ལ་
རི་བོ་དགེ་ལྡན་གྱི། །གནས་བཅུའི་སིའུ་ཐང་ཡ་མཚན་ཅན་དེ་དང༌། །སེ་རའི་
ཐུབ་དབང་སྐུ་བརྙན་བཀྲས་བཏགས་མ། །རིམ་པར་དབུས་སུ་ཕེབས་ཏེ་འགྲོ་
དོན་འཕེལ། །དེ་ལྟར་གསང་གསུམ་མཛད་པ་མཐའ་མེད་ཀྱིས། །མ་ལུས་འགྲོ་
བ་སྨིན་གྲོལ་ལམ་འགོད་པའི། །རབ་འབྱམས་མཛད་པའི་མཁའ་དབྱིངས་
ཡངས་པའི་མཐའ། །རྒྱལ་སྲས་འདབ་ལྡན་ཚོས་ཀྱང་གཞལ་ནུས་མིན། །དེ་
ལྟར་ན་ཡང་ཐུན་མོང་བློ་ངོ་ལ། །སྣང་བའི་མཛད་པ་རྒྱ་མཚོའི་ཆུ་ཚོགས་ལས། །
རབ་གུས་སྐྲ་རྩེས་བླངས་པའི་ཟེགས་མས་ཀྱང་། །ཀུན་ལ་སྨན་ཕྱིར་འདིར་
བཤད་འབྲས་བུ་ཆེ། ། །དེ་ཡི་མཐུ་ལས་གནས་སྐབས་ཀུན་ཏུ་བདག །དལ་
འབྱོར་ཀུན་ཚང་རྟེན་བཟང་བརྒྱུད་མར་ཐོབ། །བཤེས་གཉེན་དམ་པའི་མགོན་
དང་མི་འབྲལ་ཞིང༌། །ཐེག་མཆོག་ཆོས་ལ་ངོམས་མེད་སྤྱོད་པར་ཤོག །མཐར་
ཐུག་འབྲས་བུ་བླ་མེད་བྱང་ཆུབ་ཆེ། །མ་ལུས་འགྲོ་བའི་དོན་དུ་རིང་མིན་པར། །
རྙེད་ནས་ཟབ་རྒྱས་ཆོས་ཀྱི་ཆར་བ་ཡིས། །མཁའ་ཁྱབ་ཡིད་ཅན་ལོ་ཏོག་སྨིན་
221

༄༅། །དཔེ་རྒྱུན་དཀོན་པོའི་རྣམ་ཐར་ཕྱོགས་བསྒྲིགས་དམ་པའི་བཤུལ་ལམ།
བྱེད་ཤོག །ཐོག་མེད་ད་བར་བསགས་པའི་དགེ་ཚོགས་ཀླུང་། །འདིས་མཚོན་
ལེགས་བྱས་གཞན་དང་ལྷན་ཅིག་པར། །ལྷག་བསམ་དབྱར་གྱི་དུས་དང་ཉེར་
འགྲོགས་ཏེ། །ཞི་མཆོག་རྒྱ་མཚོར་མྱུར་དུ་འབབ་པར་ཤོག །ཅེས་བྱམས་ཆེན་
ཆོས་ཀྱི་རྒྱལ་པོ་ཤཱཀྱ་ཡེ་ཤེས་པ་ཞེས་བྱ་བའི་རྣམ་པར་ཐར་པ་རྒྱ་མཚོ་ལས་ཉེ་་་་་་
བར་བླངས་པའི་ཆུ་ཐིགས་ཙམ་བརྗོད་པའི་ཚིགས་སུ་བཅད་པ་བསྐལ་བཟང་་་་་
སྒྲ་འཛིན་བདུད་རྩི་ཞེས་བྱ་བ་འདི་ནི་དོན་གཉེར་བ་འགའ་ཞིག་གིས་འདི་ལྟ་་་་
བུ་སྡེབས་ཤིག་ཅེས་བསྐུལ་བའི་ངོར་ཆོས་འབྱུང་དུ་མ་དང་བསྟུན་ནས་ངག་་་་་
སྒྲིགས་སུ་བགྱིས་པའི་བྱེད་པ་པོ་ནི་རཏྣ་ཨརྠ་སི་དྡྷིའོ། །
222